CELEX: 22015A0908(01)
Language: mt
Date: 2015-10-12 00:00:00
Title: Ftehim fil-forma ta' Skambju ta' Ittri bejn l-Unjoni Ewropea u l-Kummissjoni għall-Konservazzjoni tat-Tonna tan-Nofsinhar (CCSBT) li jikkonċerna l-adeżjoni tal-Unjoni fil-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar

8.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 234/3
            
         FTEHIM
   fil-forma ta' Skambju ta' Ittri bejn l-Unjoni Ewropea u l-Kummissjoni għall-Konservazzjoni tat-Tonna tan-Nofsinhar (CCSBT) li jikkonċerna l-adeżjoni tal-Unjoni fil-Kummissjoni Estiża tal-Konvenzjoni għall-Konservazzjoni tat-Tonna tan-Nofsinhar
   A.   Ittra mill-Unjoni Ewropea
   Sinjur/Sinjura,
   Għandi l-unur li nirreferi għar-Riżoluzzjoni biex tiġi stabbilita Kummissjoni Estiża u Kumitat Xjentifiku Estiż (minn hawn 'il quddiem ir-“Riżoluzzjoni”), kif emendata mill-20 Laqgħa tas-CCSBT f'Ottubru 2013.
   Il-Paragrafu 6 tar-Riżoluzzjoni jistabbilixxi li kwalunkwe organizzazzjoni ta' integrazzjoni ekonomika reġjonali, entità jew entità tas-sajd, li l-bastimenti li jtajru l-bandiera tagħha jkunu qabdu t-Tonna tan-Nofsinhar fi kwalunkwe waqt fit-tliet snin kalendarji preċedenti, tista' tesprimi r-rieda tagħha lis-Segretarju Eżekuttiv tal-Kummissjoni li ssir Membru tal-Kummissjoni Estiża u tal-Kumitat Xjentifiku Estiż. Għal dan il-fini, is-Segretarju Eżekuttiv tas-CCSBT, f'isem il-Kummissjoni, se jwettaq Skambju ta' Ittri ma' rappreżentant tat-tali organizzazzjoni reġjonali għall-integrazzjoni ekonomika, entità jew entità tas-sajd għal dan l-għan.
   Rigward il-Paragrafu 8 tar-Riżoluzzjoni ma hemm ebda bidla fid-dritt tal-UE ta' 10 tunnellati għas-snin 2015-2017.
   Inkun obbligat jekk tirrikonoxxi li rċevejt din l-ittra u tikkonferma li din l-ittra u t-tweġiba tiegħek jikkostitwixxu Ftehim bejn is-CCSBT u l-Unjoni Ewropea biex issir Membru tal-Kummissjoni Estiża u l-Kumitat Xjentifiku Estiż tas-CCSBT skont id-dispożizzjonijiet li jinsabu fir-Riżoluzzjoni msemmija hawn fuq.
   L-UE tixtieq tindika l-impenn sod tagħha li tkompli tirrispetta t-termini tal-Konvenzjoni tas-CCSBT u tikkonforma mad-deċiżjonijiet tal-Kummissjoni Estiża.
   Dan il-Ftehim għandu japplika proviżorjament mill-ġurnata wara dik li fiha tasal it-tweġiba tiegħek sakemm tingħata n-notifika mill-Unjoni tat-tlestija tal-proċeduri għall-konklużjoni tiegħu.
   Nassigurak, Sinjur/Sinjura, mill-ikbar stima li għandi lejk.
   
      
         Għall-Unjoni Ewropea
      
   
   B.   Ittra mis-CCSBT
   Sinjur/Sinjura,
   Għandi l-unur ngħarrfek li rċevejt l-ittra tiegħek bid-data tal-lum, li tgħid dan li ġej:
   
      “Għandi l-unur li nirreferi għar-Riżoluzzjoni biex tiġi stabbilita Kummissjoni Estiża u Kumitat Xjentifiku Estiż (minn hawn 'il quddiem ir-‘Riżoluzzjoni’), kif emendata mill-20 Laqgħa tas-CCSBT f'Ottubru 2013.
      Il-Paragrafu 6 tar-Riżoluzzjoni jistabbilixxi li kwalunkwe organizzazzjoni ta' integrazzjoni ekonomika reġjonali, entità jew entità tas-sajd, li l-bastimenti li jtajru l-bandiera tagħha jkunu qabdu t-Tonna tan-Nofsinhar fi kwalunkwe waqt fit-tliet snin kalendarji preċedenti, tista' tesprimi r-rieda li ssir Membru tal-Kummissjoni Estiża u tal-Kumitat Xjentifiku Estiż. Għal dan l-għan, is-Segretarju Eżekuttiv tas-CCSBT, f'isem il-Kummissjoni, se jwettaq Skambju ta' Ittri ma' rappreżentant tat-tali organizzazzjoni reġjonali għall-integrazzjoni ekonomika, entità jew entità tas-sajd għal dan l-għan.
      Rigward il-Paragrafu 8 tar-Riżoluzzjoni ma hemm ebda bidla fid-dritt tal-UE ta' 10 tunnellati għas-snin 2015-2017.
      Inkun obbligat jekk tirrikonoxxi li rċevejt din l-ittra u tikkonferma li din l-ittra u t-tweġiba tiegħek jikkostitwixxu Ftehim bejn is-CCSBT u l-Unjoni Ewropea biex issir Membru tal-Kummissjoni Estiża u l-Kumitat Xjentifiku Estiż tas-CCSBT skont id-dispożizzjonijiet li jinsabu fir-Riżoluzzjoni msemmija hawn fuq.
      L-UE tixtieq tindika l-impenn sod tagħha li tkompli tirrispetta t-termini tal-Konvenzjoni tas-CCSBT u tikkonforma mad-deċiżjonijiet tal-Kummissjoni Estiża.
      Dan il-Ftehim għandu japplika proviżorjament mill-ġurnata wara dik li fiha tasal it-tweġiba tiegħek sakemm tingħata n-notifika mill-Unjoni tat-tlestija tal-proċeduri għall-konklużjoni tiegħu.”.
   
   Għandi l-unur nikkonferma li l-ittra tiegħek u din it-tweġiba jikkostitwixxu Ftehim bejn is-CCSBT u l-Unjoni Ewropea sabiex issir Membru tal-Kummissjoni Estiża u l-Kumitat Xjentifiku Estiż tas-CCSBT.
   Nassigurak, Sinjur/Sinjura, mill-ikbar stima li għandi lejk.
   
      
         Għas-CCSBT,